ming030890/wiki-yue-high-quality huggingface dataset:
鹽酸

鹽酸（英文：Hydrochloric acid），學名氫氯酸，化學符號HCl，係氯化氫溶入水而成嘅溶液，係腐蝕力好強嘅無機酸，亦係一元酸。原本係用食鹽（氯化鈉）整出來，就叫鹽酸。
鹽酸透明無色。日常用到嘅鏹水，同人身內嘅胃酸，都有鹽酸。

叫法嘅故仔
以前歐洲啲煉金術士叫呢種化學物質做「Spirits of salt or acidum salis（salt acid）」，直接譯過來就係「鹽酸」。其實好多毋講英文嘅國家都係咁叫。

氯鹼法
氯鹼法變鹽水做氯氣（Cl₂）、氫氧化鈉（NaOH）、同埋氫氣（H₂）。純氯氣會同氫氣反應，合成氯化氫。
NaCl＋H₂O　→　NaOH＋Cl₂＋H₂（電解）
Cl₂＋H₂　→　2HCl

實驗室方法
用硫酸同氯鹽嘅化學反應，用高沸點酸制低沸點酸嘅原理，都整到氯化氫出來：
NaCl＋H₂SO₄　→　NaHSO₄＋HCl
佢哋喺室溫就會反應，但係如果有氯鹽剩，同埋溫度超過200℃，就會繼續反應：
NaCl＋NaHSO₄　→　HCl＋Na₂SO₄
要以上兩種化學反應都出現，啲試劑一定要乾。
磷氯化物、亞硫酰氯（SOCl₂）同酰氯等活潑嘅氯化物水解都整到氯化氫。就例如涷水可以慢慢滴落五氯化磷（PCl₅）度，造成以下化學反應：
PCl₅＋H₂O　→　POCl₃＋2HCl

化學反應
氯化氫係常見嘅強電解質，會溶喺水，完全電離，所以鹽酸係強酸。反應式：
HCl＋H₂O　→　H₃O⁺＋Cl⁻

同金屬反應
某啲金屬可以置換鹽酸嘅氫離子，轉化成鹽，兼且放出氫氣。喺室溫只同金屬活性高過氫嘅金屬反應，例如鋅、鈉、鐵：
Na＋HCl　→　NaCl＋H₂（鈉同酸反應會爆炸）
而喺濃鹽酸加熱之後，可以同銅反應：[未記出處或冇根據]
Cu＋2HCl　→　CuCl₂＋H₂

有機反應
鹽酸親電加成落烯烴度可以出鹵代烷；例如乙烯同鹽酸反應會出氯乙烷。

38%451.821.18912.39 M-1.12.102.432800048℃-26℃
以下係喺20℃嗰陣一大氣壓（101.3 kPa）嘅數據。

用途
鹽酸有好多用途，其中最常用嘅就係用來調低酸鹼度，用嘅係鹽酸入邊嘅氫離子。而調高酸鹼度用嘅一般係燒鹼。
鹽運西

鹽運西（粵拼：jim4 wan6 sai1）係中國廣州一條街，喺越秀區惠福東路同教育路之間，九曜坊附近。呢條街因大清時期，喺鹽運司西邊而得名。
鹽都區

鹽都區係中國江蘇鹽城一個市轄區，總面積1049平方公里，人口76萬。
鹿 Be Free

《鹿 Be Free》係由尚雯婕同唐恬填詞，Red Triangle編曲，尚雯婕作曲同演唱。呢隻歌係《熊出沒·奇幻空間》主題曲，喺2016年12月29號以單曲形式發行。

簡介
呢隻歌用咗弦樂、管風琴、低音鼓同教堂唱詩嘅和聲，電子合成器去營造出森林嘅神秘感。2018年，呢隻歌攞咗MusicRadio中國TOP排行榜「年度最佳作曲」獎。
龜浦站 (釜山地鐵)

龜浦站係釜山地鐵3號線嘅一個地面車站，喺韓國釜山廣域市北區龜浦洞（韓文：구포동 (부산)）。

車站結構
站體係2面2線側式月台嘅地面車站，月台喺等車室下面，有月台幕門，有2個出口。

史
2005年11月28號：落成啟用。
龜田郡

龜田郡(日文：亀田郡)係日本北海道渡島支廳嘅一個自治郡，轄下有1町。
七飯町
龜背灣泳灘

龜背灣泳灘，香港泳灘之一，喺赤柱大潭道，龜背灣𡰪，英文叫Turtle Cove Beach。行政上歸南區。設施有泳灘、燒烤場。歸康樂及文化事務署管。
龜苓膏

龜苓膏係中國廣西梧州特產，廣東、廣西一帶嘅傳統藥用嘢食。正統龜苓膏係用受保護動物金錢龜、土茯苓、甘草等中藥材製成凝固嘅膏狀，相傳係由清朝時太醫嚴綺文流傳出民間嘅宮廷秘方，據講有清熱解毒等功效。據講同治帝身患天花期間曾經食過龜苓膏，病情一度轉好，但慈禧太后因偏信巫醫，要同治帝停食龜苓膏，延誤病情，令佢一命嗚呼。
龜苓膏一般係黑色嘅膏狀，似凉粉，不過有較濃嘅中藥甘苦味道，食嗰陣可以加少少蜜糖。喺夏天，龜苓膏亦可以凍食。
現代嘅龜苓膏成品除咗喺涼茶舖、甜品店有得賣之外，喺超級市場都有罐裝賣，不過而家根據食品衛生標準生產嘅龜苓膏，由於生產廠家同調製口味嘅唔同，藥物成分亦同原始配方有唔同。現代嘅龜苓膏已經唔會有金錢龜嘅成分，連有冇廉價草龜龜板成分都無保證。香港海天堂龜苓膏專門店老闆曾經喺同佢大家組爭奪商標時，喺法院上話過龜苓膏處方根本就無任何龜嘅成分。

配方
組方1：龜板、土茯苓、生地黃、金銀花、綿茵陳、火麻仁、甘草等。
組方2：龜板、土茯苓、金銀花、生地等。
組方3：龜板、土茯苓、涼粉草、槐花、金銀花、蒲公英、菊花、苦瓜等。
組方4：龜板、茯苓、涼粉草、蜂蜜、金銀花、蒲公英等。

功效作用
龜苓膏嘅藥效主要嚟自龜板同土茯苓。龜板含有豐富嘅骨膠原，以金錢龜最有效，但因為金錢龜係受保護動物，用佢整龜苓膏價錢貴而且犯法，因此而家大多數生產商嘅龜苓膏普遍用草龜同泥龜代替，甚至根本無龜嘅成分。草龜係素食動物，蛋白質同骨膠原較少，療效更弱。
龜板，又叫龜甲，係烏龜嘅甲殼，性味甘、寒，有滋陰潛陽、補腎健骨、養血補心同止血嘅功效，可以用喺治療頭痛眩暈、盜汗遺精、手足震顫、腰膝酸軟、驚悸、失眠健忘、婦女崩漏同月經過多等。如果將龜板熬成固體膠塊，叫做龜板膠，佢嘅滋補力比龜板更強。由於龜板同龜板膠含有動物膠原、脂肪、角蛋白、18種氨基酸，同埋鈣、磷、鋅等多種微量元素，因此，佢哋能夠提高白細胞數量、增強免疫力，有補血、鎮靜、提高冠脈流量同提高耐缺氧能力等作用。
土茯苓，性味甘、淡、平，有解毒、除濕、利關節嘅功效。從西醫角度嚟講，佢重含有落新婦、異黃杞、胡蘿蔔、多糖、澱粉等，所以能夠起到利尿、鎮痛、抑菌、解汞毒等作用。
對於龜苓膏嚟講，淨係龜板同土茯苓重未夠，喺呢兩種主要原料嘅基礎上，加埋金銀花、蒲公英、菊花等清熱解毒、解暑、利濕嘅多味藥材先至更好噉起到滋陰、解毒、解暑、解瘡毒等作用。
總括嚟講，龜苓膏滋陰潤燥，降火除煩，清利濕熱，涼血解毒。用於正虛邪實、陰虛熱甚所致嘅虛煩、便秘、熱淋、白濁、癤腫、赤白帶下、皮膚搔癢、癤瘡紅腫等症。現代常用龜苓膏醫治多種口腔潰瘍、習慣性便秘、急慢性泌尿系感染、女性生殖系統炎症、一啲神經功能障礙等症。

食用禁忌
因爲龜苓膏可以促進血液循環而且屬於清涼解毒嘅嘢食，所以婦女喺月經期間同孕婦都唔適宜食，體質虛弱嘅人都唔適宜成日食。
龜梨和也

龜梨和也（粵拼：gwai1 lei4 wo4 jaa5），係日本嘅一個男藝人同埋演員。
龜背竹

龜背竹（粵拼：gwai1 bui3 zuk1；學名：Monstera deliciosa）係天南星科龜背竹屬嘅常綠爬藤植物，原產北美洲墨西哥到中美洲巴拿馬地區，而家喺全球好多熱帶同亞熱帶地區都搵到。
佢亦係種淨化環境植物，佢啲汁液同未熟嘅果有毒。

樣
梗粗，葉深綠，有孔裂紋，樣同龜背極相似。花屬佛焰花序，淡黃；每年8～9月開花。果長可以到25cm，直徑3～4cm，樣睇落去似粟米上嘅綠耳冚喺六邊形嘅魚鱗噉。

適應環境
植株鍾意喺暖而濕嘅環境生，雖然禁黑麻麻地方，但唔禁強光暴曬或乾燥天氣。喺腐狀泥生得比較好。

用途
植株多數用嚟做觀葉植物。果雖然可以食，但一定要熟咗先可以當菜食。熟時味似菠蘿或香蕉啲果噉。

淨化環境
佢喺晚黑可以吸收CO2，重有優先吸收HCHO、⌬（PhH）、VOCs等有害氣體。

毒性
龜背竹啲汁液同未熟嘅果之所有有毒，係因為果生時有埐刺激性蔴味，好易將自己條脷辣嚫，加上佢啲汁液對皮膚有腐蝕性。
龜明站

龜明站係釜山地鐵2號線嘅一個地底車站，喺韓國釜山廣域市北區龜浦洞（韓文：구포동 (부산)）。

車站結構
站體係2面2線側式月台嘅地底車站，等車月台有月台幕門，有4個出口。

史
1999年6月30號：落成使用。
龜川諒史

龜川諒史（粵拼：gwai1 cyun1 loeng6 si2；日文：亀川 諒史(Kamekawa Masashi)；1993年5月28號—）係日本足球員，近畿地方大阪府箕面市人，司職後衞，效力福岡黃蜂。
麥納瑪

麥納瑪（阿拉伯文：المنامة‎）係巴林首都同埋最大嘅城市，喺巴林島東北部，瀕臨波斯灣。人口約莫15萬，佔巴林總人口近四份之一。

氣候
受到波斯灣北方、伊朗境內嘅扎格羅斯山脈影響，巴林經常出現低層風。6至7月時，伊拉克同沙地阿拉伯產生嘅沙塵暴（當地叫做夏馬爾風（英文：Shamal (wind)））由西北風吹揚至巴林，造成全國能見度降低。
巴林夏季好熱。夏季氣溫可能會上升至50°C（122°F）。巴林嘅降雨量好少，主要集中喺冬季，歷史紀錄全年累計最大雨量僅為71.8毫米。
麥納馬拉謬誤

麥納馬拉謬誤（McNamara fallacy）係一種非形式謬誤，指描述過度使用數據評估事情嘅現象。呢個詞語嘅典故源自前美國國防部長羅拔·麥納馬拉，佢相信可透過量化研究瞭解美國喺越戰入面點解失利。佢用量化數據（例如係擊斃敵軍嘅屍體數量）衡量成功，但就忽略咗其他因素 。
麥素寧

麥素寧（Tania Mak，1986年11月5號—）係香港三項鐵人運動員，由2003年到2007年連續5年攞到香港三項鐵人總會最佳女運動員獎。
麥絲堅娜

麥絲堅娜（俄文：Анастаси́я Андре́евна Мы́скина，1981年7月8號—）係俄羅斯前職業網球手。

球員生涯
麥絲堅娜係右手揸拍。渠係第一個贏得網球四大滿貫賽事女單冠軍嘅俄羅斯球手。
麥紫莉

麥紫莉（Chili Mak，1996年11月9號—），係香港女模特兒，2013年出道，皆因佢話自己上圍尺寸有34G，所以畀傳媒封做「豐滿版桂綸鎂（中文：桂綸鎂）」。2017年7月，佢宣佈將會做香港頭一位到日本拍成人電影（AV）嘅演員而出名，後證實為講大話。

簡歷
麥紫莉自細同阿爸、阿媽同家姐住馬鞍山公屋，屋企靠綜援維生。佢喺香港道教聯合會純陽小學同青年會書院度畢業。
佢13歲嗰陣，阿爸過咗身。而阿媽又有腎病要醫，加上無心向學，成績差，所以佢完成中六DSE都放棄升學，即刻出嚟打工，正職係售貨員，每月賺萬幾蚊，亦兼職做模特兒，工作包括網上節目主持，同埋網上遊戲《馬場Boss》其中一位代言人。
情感生活方面，麥紫莉話自己拍拖嗰陣曾經俾男友毒打，但依家冇拍拖。
2017年7月，麥紫莉宣佈將會到日本拍AV，為咗賺錢令屋企人生活好啲，據報佢將會接拍兩套作品，有機會同日本著名AV男優南佳也、清水健、中村DAIKI等等合作，每套酬金廿萬港紙。
2017年9月，麥紫莉親口認咗佢係以拍AV為名，為引起關注、獲得名氣而作嘅大話。
黃兆銘

黃兆銘（粵拼：wong4 siu6 ming5；英文：Nick Wong；1986年9月6號—），係粵語流行音樂製作人。係樂隊PickPak掣同大頭佛嘅鍵琴手。第一首出嘅作品喺薛凱琪《噗噗跳》。黃兆銘早年讀過中華基督教會蒙黃花沃紀念小學同聖巴西流小學（1999年畢業）。後升讀港島民生書院，係該校第一屆入讀嘅學生。
黃僥霖

黃僥霖（英文：Suki Wong，1998年8月25號—），綽號MK，係香港女模特兒，2022年ViuTV主辦嘅《尾二一屆口罩小姐選舉》嘅亞軍佳麗。

簡歷
就讀於 將軍澳天主教小學，曾獲校際朗誦節及音樂節不同獎項。 亦為女子籃球隊隊長，獲得學界亞軍，入選新界東區女子籃球隊區隊隊員。
2014年，黃僥霖選入聯合國兒童基金會Youth Envoys14, 亦成為Young Envoys Mentor 15-16，爭取兒童權利。
2016年，黃僥霖就選於香港浸會大學社工系。2017-2018年成為香港浸會大學舞蹈學會校隊成員，亦為學校贏得 全港大專聯校舞蹈邀請賽IVDC 亞軍。2019-2020於欲後青少年及長者照顧範疇實習，於2020年畢業。
畢業後以註冊社工身份於外展及殘疾人士界別工作約兩年半，並接着開始模特兒幕前生涯。曾參與CallStar "還有48小時" MV, youtuber FHproduction(熊仔頭) 10週年微電影「乒乓」，以及2022浸會大學電影系畢業學生畢業作品得獎微電影「The Show Must Go On」擔任女主角。
黃光亮

黃光亮（Tommy Wong，1958年9月25號—），係香港男演員，代表作係電影《監獄風雲》嘅傻標。
黃光漢

黃光漢（－2007年），香港已故親中派商人，祖籍福建。

生平
佢來係想做老師，但之後因為對中國嘅熱愛，選擇咗去做生意。2000年7月起，佢兼任華豐第三任董事長。
除咗國貨嘅生意外，佢亦致力喺香港推動愛國教育，1988年被委任為福建中學校監，香港主權移交後，黃光漢喺福建中學建立起全港第一支學生升國旗儀仗隊，之後又喺小西灣同觀塘建立第二同第三間福建中學。
佢喺2007年7月離世，25號舉殯嘅時候，靈柩上蓋上國旗。

家庭
周娟娟係佢生前嘅老公，佢哋喺1967年，女方20歲嘅時候結婚。
黃元弟

黃元弟，香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席同排除民主派參選嘅2023年香港區議會選舉，黃元弟曾經以獨立名義參選地區委員會界別（元朗），攞到95票，成功當選。
黃兆健

黃兆健（英文：Wong Siu Kin，1997年11月28號—），係香港熱血公民前成員，大埔區議會運頭塘選區前任議員。
黃兆健喺2018年開始喺運頭塘展開地區工作。佢喺2019年第6屆區議會選舉參選大埔運頭塘選區，最後以六成得票率鍊贏做咗12年區議員嘅余智榮，成功當選。
2021年9月4號，熱血公民解散，佢亦喺同日宣布劈炮，之後轉行做健身教練。
黃光熙

黃光熙（1988年8月25號—）係大韓民國嘅一個男藝人同埋歌手。
達喀爾

達喀爾（粵拼：daat6 kaa3 ji5；法文：Dakar）係塞內加爾首都，亦係塞內加爾最大嘅城市。2014年攞過廣州國際城市創新獎。
呢度將會舉行2026年夏季青年奧林匹克運動會，係非洲同埋穆斯林地區（狹義上）頭一個舉辦奧運會嘅城市。
達姆彈

達姆彈、開花彈（英文：Dumdum bullets）又稱「入身變形彈」或者「炸子」，係一種含鉛重金屬子彈。佢貫穿力差，主要對象係生物，造成大範圍，無定向擴張型傷害，長遠鉛中毒。子彈本身口徑無統一，「手狗（手槍）」或「長火（步槍）」都用得，強大破壞力同廉價，就算1899年「海牙公約」已列禁用。不過，有啲國家重好愛佢，內政鎮壓時會用，個別小國重會唔守規矩對外交戰時使用。

開發
達姆彈一種典型--平頭型
19世紀末，英屬印度用.303英吋英式子彈（英文：.303 British）做基礎，成功研發出第一種「開花彈」。近代，經過薩達姆政權同中華人民共和國改良，到兩伊戰爭上同六四事件鎮壓上，達到一定目的。

以巴衝突
2013年，以色列國防軍用達姆彈喺巴勒斯坦希伯崙附近，擊斃咗一位青少年。

六四清場
中國大陸六四事件時，中共解放軍用實彈鎮壓國民一事，有關注指控就係「炸子」達姆彈。另外，英國駐華大使唐納德得悉強硬派領導鄧小平當年5月就表明：「殺200人，保中國20年穩定」立場。2018年中華民國總統蔡英文籲中國大陸正視歷史，國台辦並未正面回應。

2011年挪威爆炸同槍擊事件
「2011年挪威爆炸同槍擊事件（英文：2011 Norway attacks）」發生69個人被槍殺。7月22號，布雷維克將達姆彈裝上自動步槍同霰彈槍後，向挪威烏托亞島上多人開槍。
達娃·德姆

Dasho達娃·德姆（宗喀文：ཟླ་བ་སྒྲོལམོ，1944年5月16號—2018年2月15號）係不丹官員，1965年至1985年間曾經喺皇家秘書處、廷布宗政府、外交部（英文：Ministry of Foreign Affairs (Bhutan)）、皇家顧問委員會等機關擔任重要職務。1981年，佢協助建立不丹全國婦女協會，1985年當選為該會書記，任職至2009年退休。喺2018年去世。

早年
1944年5月16日，達娃·德姆喺不丹哈阿宗哈阿（英文：Ha, Bhutan）嘅達楚寺（Takchu Goenpa）出世。1956年至1963年間，佢係最早一批接受現代教育嘅不丹人。之後，佢獲得不丹政府嘅獎學金，前往印度求學深造。

政治生涯
1965年6月1日，達娃·德姆就任皇家秘書處私人秘書，展開官場生涯。1967年10月，佢成為廷布宗政府冉將（Ramjam，係宗政府副官），做到1971年7月。不丹外交部（英文：Ministry of Foreign Affairs (Bhutan)）成立後，佢轉任外交部禮賓司司長。1973年至1985年間，佢獲任命為皇家顧問委員會（後改組為國家委員會）委員。
達娃·德姆係不丹第一位女性冉將。1967年就任嘅時候，佢喺首都廷布獲第三任不丹國王吉格梅·多吉·旺楚克授予Dasho頭銜，係少數獲授呢個頭銜嘅女性之一。另外，佢仲係不丹第一位女性公務員、皇家顧問委員會第一位女性委員。

其他活動
達娃·德姆喺1971年冉將任內喺澳洲修讀英語口語文憑課程，1973年喺日本一間公共行政學院修讀全國性政府行政課程。
1981年，達娃·德姆協助建立不丹頂級婦女組織不丹全國婦女協會。卸任皇家顧問委員會委員之後，佢喺1985年2月23日當選為嗰個會嘅書記，任職至2009年退休。
達娃·德姆仲參與咗1985年第三次世界婦女大會（英文：World Conference on Women, 1985）同1995年第四次世界婦女大會。

逝世
達娃·德姆喺2018年2月15日喺辛布吉格梅·多吉·旺楚克國立轉診醫院（英文：Jigme Dorji Wangchuck National Referral Hospital）逝世，享壽73歲。佢嘅遺體喺當月26日火化。不丹樞密院喺新聞稿表示：「不丹人民將珍視、銘記佢為國家做出嘅無私奉獻同服務。」
達尼洛梅迪納

達尼洛梅迪納（1951年11月10號—）曾經係多明尼加總統，由2012年做到2020年。
達尼爾

達尼爾（Daniel，？—前530年），又譯但以理，係聖經人物，本身係猶大王國嘅希伯來人，畀新巴比倫王國捉咗後服侍巴比倫王尼布甲尼撒二世。
達坂城區

達坂城區（維吾爾文：داۋانچىڭ رايونى‎‎）係中國新疆烏魯木齊嘅一個市轄區。
韓文維基百科

韓文維基百科（韓文：한국어 위키백과）係維基百科協作計劃嘅韓文版本，係由非牟利組織──維基媒體基金會負責搞嘅。佢哋喺2002年10月11日開始運作，直到2011年11月12日，已經有180,894篇文章，喺咁多種唔同語言嘅維基百科裏面，佢哋嘅規模排第30位（跟返文章數量去計算）。
韓昉

韓昉（1082年—1149年）字公美，燕京（即係爾家北京），遼朝進士出身。

生平
韓昉喺遼朝天慶二年（1112年）中壬辰科進士第一名，初補右拾遺，之後轉史館修撰，累陛至少府少監，乾文閣待制，又加衛尉卿知制誥。金國破遼之時，韓昉已經係乾文閣士學士。金人許降之後，韓昉仍任原職，曾奉命出使高麗。金朝天會五年（1127年），加韓昉為昭文館直學士兼堂後官，再加諫議大夫，之後又陞為翰林學士兼太常卿，仿兼禮部尚書。後離京去濟南做府尹。皇統四年（1144年），拜參知政事，後拜汴京留守，封鄆國公。

後人
韓昉個仔韓汝嘉亦都係進士出身，累官至青州防禦使、翰林侍講學士。
韓智友

韓智友，係大韓民國嘅一個女藝人同埋演員。
韓智恩

韓智恩，係大韓民國嘅一個女藝人同埋演員。
韓文羅馬字

韓文羅馬字（韓文：한국어 로마자 표기법／韓國語로마字表記法*/?）係指用拉丁字母嚟表示韓國話發音嘅方法。
韓文漢字

韓文漢字（韓文：한자／漢字 hanja），係韓文入面用嘅漢字，喺韓文入面通常用嚟書寫由中文、日文傳入嚟嘅漢字詞，亦有少量自製品。伊家經已冇乜人用，通常都轉嗮做諺文書寫。
雜種

雜種喺生物學上係「雜交品種」嘅簡稱，意思係唔同物種之間雜交產生嘅下一代。由種族主義方面，指血統唔純正，種族主義者可以遺傳疾病、生物特徵等先天缺陷同差異，區別出「人種」，政治歷史上就加上後天理由同利益動機，而出現種族優越論同種族清洗。

文化
雜種喺語言學上亦係一個貶稱，喺華人同韓國人入面係成日見嘅侮辱性字眼，仲有更進一步嘅鬧人粗口「狗雜種」同「死雜種」等。
「雜種」用嚟鬧人嗰陣係一句粗口，意思係「唔知老豆或者老母嘅人」或者「因通姦而出世嘅人」。
粵語入面「習總」同「雜種」同音，所以部分反共人士尤其係香港人會特登叫中共總書記習近平（習總書記）做「雜種書記」，引申改佢個花名做「雜X平」。
雜誌

雜誌係定期出版嘅刊物，有好多唔同嘅文章。雜誌主要靠賣告白或者讀者畀錢買來維持。
維基同享有多媒體嘅嘢：Magazines
雜菜豆

雜菜豆，又叫三色豆，係種急凍蔬菜，包括紅蘿蔔粒、粟米、青豆，組成紅黃綠三隻色，當中只有青豆先至係豆。
雜草

雜草，又叫野草，係指人類種植物嘅地方（好係農田、花園）出現唔係刻意栽種嘅草，無特定嘅品種，但通常都係比較粗生，繁殖能力強。
雜環化合物

雜環化合物係分子中含有雜環結構嘅有機化合物。
雜環概念同碳環相對，指嘅係成環嘅原子唔單止包括碳，重包括氮、氧或硫等原子。簡單嘅雜環係由3到10元不等；可以係脂環（好似四氫呋喃），重可以係芳環（好似吡啶）。複雜嘅雜環可以由2個或更多簡單環並合而成（好似吲哚）。
環中含有氮原子嘅化合物具有鹼性。好多具有生物活性嘅化合物都係雜環化合物，好似維生素B1、組氨酸、DNA嘅含氮鹼基（A TCG）等。血紅蛋白分子含有複雜嘅卟啉環系。
雜碎

雜碎（英文：Chop suey）係美國式中餐，無特定材料，通常將肉、芽菜、菜蔬、雞蛋炒埋一碟。唔少唐人街唐餐館都會將「雜碎」嘅英文寫上招牌度。
「雜碎」呢個詞原意係動物內臟，好似豬雜、牛雜咁，因為洋人好少食動物內臟，所以「雜碎」就變咗普通嘅肉。
量子運算複雜度

量子運算複雜度（英文：quantum complexity）係運算複雜度理論嘅一個子領域，集中研究量子運算下嘅運算複雜度。
量度

量度（粵拼：loeng4 dok6），又叫度量衡（粵拼：dok6 loeng6 hang4），係指用同樣計量單位去估計唔同比率數量嘅大小同埋過程。量值喺個量度過程嘅結果，以一個實數同單位去表示，而個實數就係嚿嘢同個單位嘅比例。例如9米，就喺以米去量度一舊嘢嘅長度。

引言
睇埋：科學方法
量度喺特定嘅情況下，用架生去獲得事物跟標準單位比較所得嘅數據。量度架生包括有溫度計、車速錶、磅同電壓錶呀噉。為咗準確噉量度，架生必須好好校準同用得啱。但原則上，宇宙一切嘅量度結果都梗有一定程度嘅偏差，叫做標準誤差。噉就意味住，喺每次量度都有三部分，其中有一個數字跟住單位之後；三部分是估計數據、誤差範圍同實際數據可能喺誤差區域之間。例如木板度到嘅9 米長度可以有0.95可能性有0.01米嘅正負偏差。
量度同數數係唔同嘅。量度係一個實數兼且嘅不準確。而數數係個自然數，可能準確。例如研究者數到一間屋有十個人住喺入面。量度係科學嘅根本，包括物理、化學同生物學等咁多唔同領域都會用到量度。量度喺工商業應用上都幾重要，譬如工程學、建築學、製造業、配藥生產同埋電子。
好多時，同一個變數可以用幾個唔同嘅方法量度，而唔同方法好多時都各有優劣：好似係响量度時間嗰陣，研究者可以用沙漏或者係原子鐘嚟去度；前者嘅設計原始啲，而且因為要靠對肉眼睇有幾多沙落咗下格，而人眼又俾好多外在因素影響，所以次次度出嚟嗰個數值都唔多同－唔多靠得住；度長度嗰陣可以攞軟尺同間尺去度，但軟尺同間尺都有好多唔同款－有啲淨係度得到 cm，但有啲有埋 mm，後者會精確啲。量度方法呢家嘢喺科學入面係一條幾受關注嘅議題，好多時科學上嘅重大發現都係靠發明啲新嘅量度方法先至做到嘅，而且科學家喺評鑑一份科研嗰陣，時不時都會喺度詏嗰份研究用嗰啲量度方法夠唔夠準確同精確。
量度架生：軟尺量度嘅變數：長度量度架生：軟尺量度嘅變數：長度 量度架生：溫度計量度嘅變數：溫度量度架生：溫度計量度嘅變數：溫度 量度架生：問卷量度嘅變數：受訪者嘅觀感量度架生：問卷量度嘅變數：受訪者嘅觀感

計量學
計量學喺量度嘅學科。

困難之處
因為有好大嘅誤差，量度不同嘅數據就變咗好困難。有啲量度困難來自事物嘅偏差，有啲就由於時間所限提高量度嘅難度以下就係喺一啲難以量度嘅例子，其中包括社會相關項目譬如：
一個人嘅知識 (如測驗，參閱評估en:assessment)
一個人嘅感受、情緒或信仰
一個人嘅感覺(en:qualia)
獲得準確嘅物理量都係難事。喺世上係完全無可能得到一個絕對嘅量度結果，相反，多次量度會因為有不同因素影響量度結果好似溫度、時間、電場。尤其係量度方法。例如量度光速，而家就有技術去準確量度，但係呢啲技術就為量度所得嚟結果有不穩定性。例如使用統計技巧就可以量度速度。喺量度初段，可變性較高。即係話誤差直正來源同誇張量度係由於好多嘅錯誤形成。

其他定義
以上定義之外，量度亦經常應用在搜集一件事物發展程度改變嘅過程。例如由採集、處理原始數據也是量度一種，例子如消費者信心同物價升跌。

其他
量度結果嘅比率在物理重要部分。重要物理量包括：
光速
普朗克常數en:Planck's constant
重心常數
基本電荷en:Elementary charge (電子同質子嘅電荷)
結構常數en:ucture constant
量度層次

量度層次（粵拼：loeng4 dok6 cang4 ci3；英文：level of measurement）係喺統計學入面對變數量度方法嘅一種分類法。喺做科學研究嗰陣時，科學家想做嘅嘢係要搵出變數同變數之間嘅關係，而要做呢樣嘢，佢哋首先要量度啲變數嘅數值，並且跟手做分析睇吓啲變數之間有乜嘢關係。
例如係而家有個市場學家想研究吓一件商品有幾好人氣係咪同賣佢嗰間公司嘅品牌形象有關，佢會搵一柞唔同公司出嘅商品返嚟，量度吓每一種商品嘅人氣同埋賣佢嗰間公司嘅品牌形象，再分析睇吓商品人氣同公司嘅品牌形象係咪有關－喺呢個研究入面，佢梗要有啲方法量度「一件商品嘅人氣」呢個變數，而可以用嘅量度方法包括咗查吓啲公司嘅紀錄，睇吓每件商品創造咗幾多盈利；又或者係派問卷俾啲消費者，問吓佢哋對件商品有乜嘢睇法等等。即係話喺呢份研究入面，同一個變數可以有好多種唔同方法嚟去量度。呢種情況就算喺自然科學入面都會撞到，例如係物理學成日會研究嘅溫度可以用攝氏同華氏等多個方式嚟度。因為噉，將量度方法分類，並且分析唔同量度方法嘅利弊有助科學家做研究嗰陣揀用邊種量度方法。
個分類法係基於嗰個量度方法提供到幾多資訊嚟到劃分嘅。個分類法將量度方法分做 4 個級別：名目（nominal）、次序（ordinal）、等距（interval）、同埋等比（ratio），當中名目量度同次序量度係定性嘅，而等距量度同等比量度係定量嘅。呢種量度方法分類法係源自於心理學嘅，亦都有其他領域嘅學者有對於呢種分類法作出批判，並且嘗試諗啲另類嘅分類法出嚟。

名目量度
名目量度係指一啲淨係俾到「類別」呢種資訊嘅量度方法。例如係對一個氣球嘅色水做測量，一般可能嘅結果係紅、黃、同綠呢啲唔同嘅顏色類。同一道理，一個人嘅性別都係一個名目量度，因為呢個變數一般都只能夠喺「男」同「女」之中揀一個。名目量度只係有得攞嚟比較相等定唔相等，而冇得比較大細，更加唔可以攞嚟做算術上嘅運算。好似係頭先提到嘅性別噉，兩個人嘅性別只係有得用「同」定「唔同」嚟區分，而討論「邊個性別數值大啲」或者「兩個人嘅性別加埋係幾多」呢啲問題係冇意義嘅。
喺統計學度，一個名目量度嘅分佈情況有得用眾數同離散程度（Statistical dispersion）嚟描述。

次序量度
次序量度都係用嚟描述一個對象嘅類別，但係同名目量度唔同嘅係，次序量度嘅類別有一定嘅順序或者大細。次序量度嘅變數之間除咗可以比較係咪相等之外，仲有得比較大細。但係加減乘除嘅運算唔可以用落次序量度嗰度。例如係一場運動比賽之中選手嘅名次（第一、第二、第三等等）就係一個次序變數。統計學者有得比較兩個選手嘅名次邊個前啲，但係冇得做加減－第一名同第二名嘅名次加埋冇話等如第三名嘅名次。
次序量度嘅分佈有得用眾數同中位數嚟描述。

等距量度
等距量度有次序量度有嘅特性。除咗比較到大細之外，等距量度嘅測量值之間嘅差距都可以比較大細。等距量度嘅測量值可以做加或者減，而佢哋嘅結果係有意義嘅。另一方面，因為等距量度嘅零點係是但揀嘅，所以乘法同除法運算嘅結果冇乜標準係冇意義嘅。年份、攝氏溫度、華氏溫度呢啲就係等距量度，「攝氏 100 度同 50 度之間嘅差距等如攝氏 50 同 0 度之間嘅差距」係一句有意義嘅嘢。
等距量度嘅數值可以用眾數、中位數、或者平均數嚟描述。

等比量度
等比量度有等距變量嘅所有特徵，同時佢哋有特定嘅零值，做到乘除嘅運算。攝氏溫度就算個數值係零都唔等如「冇熱度」，相反「蘋果嘅數量」（假設研究者對「蘋果」呢個詞有明確定義）就係一個等比量度，因為「零個蘋果」真係表示「冇蘋果」噉解；等比量度叫得做「等比」，係「比例相等」噉嘅意思－等比量度嘅數值仲有得計比例：喺攝氏溫度入面，絕對零度（Absolute zero）係零下 273.15 度左右，而喺嗰個溫度先至真係冇熱能嘅，攝氏 100 度唔係真係攝氏 50 度嘅兩倍咁熱－前者同絕對零度嘅差距並唔等如後者同絕對零度嘅差距嘅兩倍；而「兩斤蘋果」真係等如「一斤蘋果」嘅兩倍咁多咁重，所以係「等比」。
大多數嘅物理量，好似質量，長度、絕對溫度、或者能量等等都屬於等比量度。等比量度有得用用眾數、中位數、平均數、或者幾何平均數嚟描述。

例子
例如家吓做一個研究，睇吓狼嘅體重同佢哋啲食乜嘢肉之間有冇關係，「食啲乜嘢肉」呢個變數可以用好多方法量度：例如係用觀察將啲狼嘅飲食習慣分類做「食鹿多」同「食兔仔多」等嘅類別－一個名目量度；又可以將唔同動物嘅肉按某啲準則－好似係蛋白質含量噉－分高低級別，再用呢個級別嚟睇吓每隻狼「食最多邊個級別嘅肉」－一個次序量度；再唔係就定時定候麻醉啲狼，趁佢哋麻醉咗嗰陣同佢哋做內窺鏡，估計同紀錄嗮每隻狼食咗落肚嘅嘢當中含有嘅蛋白質總量－一個等比量度。
量子運算

量子運算（英文：quantum computing）係指運用量子力學相關現象（例如量子態疊加、量子糾纏等等）做運算，而量子電腦（quantum computer）就係用量子運算嘅電腦。一般相信，喺某啲運算問題上，量子電腦可以比普通電腦快好多。
量神星

量神星（Lachesis），即係小行星120，係太陽系小行星帶嘅一粒小行星，喺1872年4月10號發現。
量角器

量角器係用來量角度或者畫角嘅架生。量角器有兩種，一種係半圓形，喺圓周上面刻住0到180嘅度數，另一種係圓形，喺圓周上面刻住0到360嘅度數。

量角方法
將量角器放喺角嘅上面，量角器嘅中心點疊住角嘅頂點，零刻度線同角嘅一條邊疊埋，角嘅另一條邊所對喺量角器上面嘅刻度，就係呢個角嘅度數。不過要注意嘅係，如果你將量角器右邊嘅零刻度線同角嘅一條邊疊住，睇角嘅另一條邊所對量角器刻度嘅時候，係睇內圈嘅刻度，如果你將量角器左邊嘅零刻度線同角嘅一條邊疊住，角嘅另一條邊所對量角器上面嘅刻度，要睇外圈嘅刻度。

畫角方法
維基同享有多媒體嘅嘢：Protractors
先畫一條射線，量角器中心點同射線嘅端點疊埋，零刻度線同射線疊住，你要畫幾多度嘅角，就喺量角器上面刻度嘅地方點一點，跟住喺畫嘅射線端點做起點，將你之前畫嘅點，再畫另一條射線。同樣要留意嘅係，喺點嗰點嘅時候，要睇清楚量角器右邊嘅零刻度線定係量角器左邊嘅零刻度線同射線疊住，以確定係睇量角器上面內圈定係外圈嘅刻度。
量子電動力學

量子電動力學（quantum electrodynamics）係電磁學當中嘅相對性量子場論。
量睾器

量睾器係一件醫學儀器，專門用嚟量度男人嘅睾丸大細，睇下兩粒膥子發育同埋生長得正唔正常。

用法
呢個男人用量睾器度緊自己左邊粒睾丸體積
量睾器由一堆鵝蛋形球體珠仔串成，每粒珠上面都會寫住佢嘅體積，常見一款係包括由1至25毫升（中間某啲數目會跳過）嘅珠仔，珠仔通常由塑膠或者木嚟製成。量睾器用法好簡單，就係將男人粒睾丸隔住個膥袋放埋去啲珠仔度做對比，就知道佢粒膥嘅體積到底有幾大。
量度工具

量度工具，又叫測量儀器，係各種用嚟量度物理量嘅工具，喺物理科學同工程學範疇經常用到。
韓國畫

韓國畫係指朝鮮半島嘅傳統畫藝，有山水畫同花鳥畫等。
韓國歷史村落：河回村同良洞村

韓國歷史村落：河回村同良洞村係個喺韓國嘅世界遺產，登錄喺聯合國教科文組織嘅世界遺產名錄。
韓國留學Day Day晴

《韓國留學Day Day晴》（英文：Study Abroad in Korea with Day & Candy）係香港MakerVille製作嘅遊埠節目，由許軼、王家晴主持，2023年5月15號到6月2號逢禮拜一到五22:30 - 23:00喺香港電視娛樂ViuTV播。節目主持會韓國體驗留學學韓文。
韓國瑜

韓國瑜（粵拼：hon4 gwok3 jyu4，1957年6月17號—）係中華民國政治人，中國國民黨籍，而家做緊中華民國立法院院長。

簡歷
韓國瑜喺臺北縣（今新北市）出世，籍貫河南商丘，國立政治大學東亞研究所法學碩士、東吳大學英國語文學系文學學士、中華民國陸軍軍官學校專修學生班40期畢業。
韓國瑜曾任高雄市市長、臺北縣議員、立法委員、臺北縣中和市副市長、臺北農產運銷公司總經理、國民黨高雄市委員會主委，係維多利亞雙語中小學創辦人。
韓國瑜2018年代表國民黨參選高雄市市長，最後佢成功選到，結束民進黨喺高雄市廿年同原高雄縣卅三年嘅執政，成為第三屆高雄市市長。
2019年6月5號，韓國瑜打破選前保證唔會半途離職嘅承諾。雖自二月起對競選黨內總統初選意向提問，立場保持唔否認、唔主動，但經過連日嚟多方人士勸進，同國民黨中央希望派出最強候選人嘅勝選考量下，經過特別辦法解套，喺就任高雄市長162日，同徵詢小組嘅傾偈後，表態願意被動徵召，角逐國民黨總統初選，8號喺花蓮場2020總統參選造勢大會公開宣告已登記黨內初選。
2019年6月9號，韓國瑜喺記者問到香港反修訂逃犯條例大遊行時，表示反對台灣獨立，堅持九二共識，而家以台澎金馬地區嚟講，港澳地區嘅一國兩制完全冇辦法接受。
2020年1月11號，韓國瑜喺中華民國總統選舉得到5,522,119票（得票率約38.61%），輸俾得到8,170,231票（得票率57.13%）嘅蔡英文。
2020年6月6號，佢喺公投被罷免，成為中華民國109年歷史上第一個被罷免嘅公職人員同直轄市首長。

擺烏龍用香港女人街照片做文宣
喺2021年8月8號，針對行政院規劃嘅振興「五倍券」，韓國瑜喺Facebook呼籲政府能夠苦民所苦，體察民意。不過有網友發現，韓國瑜喺嗰篇文章嘅配圖竟然係香港女人街，引發熱議。有網民就揶揄，香港係咪「林鄭下韓上」定係韓國瑜Facebook嘅Admin喺香港中聯辦。香港時事評論員黃世澤更加進一步分析，台灣人嘅話好容易搵到台灣本地夜市嘅相，唔會犯呢啲錯，又提出一啲排版技術同字型嘅問題，質疑佢嘅Facebook團隊係咪中國人操作。

網民支持『韓國輸』言論
有唔支持韓國瑜嘅人，成日用同『瑜』字寫法相當接近嘅『輸』字，經常喺網上表示要『韓國輸』，綠黨桃園市議員王浩宇都曾經喺Facebook寫「支持韓國輸」，唔少網民都一下子搞亂咗。去到2019年世界12強棒球賽複賽期間，一場台灣對壘韓國嘅賽事之前，韓國瑜自己都用咗呢個稱號支持中華隊，在Facebook寫「今晚要出征，我挺韓國輸，中華隊加油！」

「可憐哪」金句
喺2020年中華民國總統選舉期間，韓國瑜喺2019年12月29號嘅總統辯論會上怒嗆媒體「可憐哪」，成為咗韓國瑜其中一句金句。就連3M喺台灣當地嘅宣傳都曾經攞呢句嚟抽水，但就引發咗一啲韓粉話抵制，最後3M要刪除有關貼文。
長白

長白係中國吉林白山一個朝鮮族自治縣，總面積2506平方公里，人口9萬。
長白山

長白山，南韓同北韓都係叫白頭山，係北韓同中國之間嘅一座山，海拔2,744米，最出名地方係天池。
維基同享有多媒體嘅嘢： 長白山
長發邨

長發邨係香港嘅一條公共屋邨，喺新界青衣擔杆山路6號，一共有4座樓，1989年入伙。
長發體育館

長發體育館，香港室內體育館之一，喺青衣長發邨長發商場四樓，英文叫Cheung Fat Sports Centre。行政上歸葵青區。設施有籃球場、排球場、羽毛球場、壁球場、乒乓球檯、活動室、健身室。
長白時區

長白時區係舊時一個中國時區，喺1912年到1949年用，等同UTC+8:30（東經127.5度經線嘅時刻），範圍包括吉林、黑龍江嘅龍江、嫩江、璦琿等縣以東各地，東省特別行政區等地。長白時區個名嚟自長白山。
長白山機場

長白山機場（粵音：coeng4 baak6 saan1 gei1 coeng4）係喺中國吉林嘅一個機場，喺2008年嗰陣起好。
長知昔

《長知昔》（英文：Good Old Days）係香港MakerVille製作嘅長者資訊節目，用香港昔日情懷同埋懷舊菜做主題，總共有2輯。
第1輯由李昭南 、黎美萱、王頌茵、羅詠怡（Kosa）、林梓程（Fion）同譚偉健主持，由李文俊執導，2021年5月8號到10月30號逢禮拜六08:00-08:30喺ViuTV播。
第2輯（《長知昔2》）由李昭南 、王頌茵、羅詠怡（Kosa）、甄茵（Yan Yan）、吳倩怡（Sinnie）、廖穎琛（Iris）、譚偉健同陳俊偉（陳陳）主持，2023年4月9號到12月31號逢禮拜日喺ViuTV播，初頭係08:00-08:30播，5月14號開始改到08:30-09:00播。

節目調動
2023年5月28號：由於直播《NBA 季後賽 - 波士頓塞爾特人 對 邁阿密熱火》，所以改到12:30-13:00播。
2023年12月10號：由於改播《早晨新聞》，所以改到10:00-10:30播。
2023年12月31號：由於08:15-08:30加播一集《藝文匯中葡 第二季》，所以延遲到08:45-09:15播。
長發街

長發街（英文： Cheung Fat Street‎ ），係香港九龍長沙灣嘅一條馬路，由元州街開始，去到廣利道。
長短期記憶

長短期記憶（long short-term memory，LSTM）係一種能夠記住長期記憶嘅遞迴神經網絡：一般嘅遞迴網絡曉處理連串性嘅資訊，例如係用自然語言寫嘅句子噉，但現實世界嘅解難好多時都要求一個個體能夠睇得出時間上差距大嘅因同果，例如要完全了解一個故仔嘅結局，可能要諗返起故仔開頭嘅情節。事實證明咗，普通嘅遞迴神經網絡好多時都難以應付呢啲問題。
LSTM 網絡特徵係內置一啲閘控神經細胞（gated neuron），呢啲特殊嘅人工神經細胞有「閘」（gate），曉決定要儲起乜嘢資訊同埋幾時讀取、寫入、或者刪除資訊：喺 LSTM 網絡嘅碼當中，會有演算法幫閘控細胞決定幾時要改變自身嘅啟動程度；相比之下，一般嘅遞迴神經網絡冇能力控制現存嘅過去資訊會唔會喺新資訊嚟到嗰陣被替換。呢個特點令到 LSTM 網絡有能力儲資訊儲好耐，而且有能力由輸入嘅數值當中搵出時間上相距不定嘅因同果。研究表明咗，LSTM 網絡可以用嚟教電腦做一啲要求長期記憶嘅作業，例如係閱讀理解呀噉。

基本LSTM
LSTM記憶單位嘅示意圖
上圖係一幅示意圖顯示到LSTM個記憶單位（memory unit）嘅。隻單位主要由條流水線即狀態路（頂頭橫路，分椏出右下角輸出）同埋控制路（左下低啲橫路）組成。狀態路表示細胞  嘸同時間啲狀態嘅訊息流動（記憶）同埋狀態嘅輸出（做預測）；控制路表示舊輸出值佮新輸入值對流水線嘅控制。從左到右三副「」即表示控制到相關嘢嘅遺忘閘、輸入閘、輸出閘。呢三道閘當中每一道都可以當係一粒子細胞噉嚟睇，有各自嘅啟動程度值，會受到往時輸出 （或者「隱藏狀態」）同埋噉時輸入 影響，決定自身嘅啟動程度（呢度係攞表示嘅Sigmoid，輸出係0~1），再按自身嘅啟動程度睇吓要做啲乜嘢畀條流水線：
遺忘閘（forget gate；）：查實係「袂忘閘」，相當於喺近0時閘住上一時狀態（）嚟忘唨佢（清零），近1時開閘嚟保持；0~1之間就睇程度要保持到乜程度。
輸入閘（input gate；）：查實係「記埋閘」，決定係咪要寫入或者話記埋個新狀態變化（）同埋要記到乜程度。
輸出閘（output gate；）：即決定係咪要輸出同埋要輸出到乜程度。
其中，非閘控值亦即係寫入值 、輸出狀態值 係由tanh 函數得出。寫入值係舊輸出 佮新輸入 攞權重乘埋再挃落 函數得到；輸出狀態值係新狀態 攞權重乘埋再挃落 tanh函數得到。
所有啲公式可以噉表示（表示Hadamard積，即逐項積）：
或者更加常見嘅係，捉舊輸入 、新輸入 錔喺一齊再攞權重乘埋：

貓眼 LSTM
貓眼 LSTM 示意圖，當中細胞  啲箭咀指向、、嘅即係啲「貓眼」，表示從攞狀態佮來計啲閘控值；細胞狀態嘅狀態路可以睇作係垂直紙面。
喺進一步嘅貓眼 LSTM （Peephole LSTM）當中，都係攞細胞狀態去代表，相當於幫單元加有「貓眼」去睇返上一次嘅狀態 並佮埋新輸入  做計算。貓眼 LSTM 當中，變到 係嘸經過 函數，即。所以總嘅啲公式係：
雞血檀屬

雞血檀屬（粵拼：gai1 hyut3 taan4 suk6，學名：Baphia ），係豆目豆科蝶形花亞科嘅其中一個屬。
雞髀

雞髀（俗寫雞肶，有時寫錯做雞脾）即係雞嘅髀。雞髀係成隻雞最多肉嘅身體部位，加上肉質嫩滑，可以當做一種嘢食。
響香港，雞髀有好多種整法，例如油炸、鹵水、燒烤等等。

俗語
「雞髀打人牙骹軟」就係畀啲好處一個人，佢就應承你嘅要求。
雞鳴狗盜

《雞鳴狗盜》（英文：The Wonderful Partner）係1960年嘅一部黑白粵語喜劇，由吳回執導，吳楚帆、容小意、張瑛才、紫羅蓮領銜主演。

情節
王七入屋行竊，撞著屋主韓小茹帶男友張維亷翻來幽會，王七於是藏身衣櫃。包養小茹嘅有錢佬陳冠球突然翻來，維亷連忙匿入衣櫃，遇到王七。王七喺維亷口中知道小茹本來同維亷係一對，但係為咗生計，被逼要做冠球情婦。維亷求王七幫小茹脫離冠球魔掌，王七應承咗佢。
王七同隔籬屋楊愛蓮扮做有錢人，去冠球屋企個宴會，乘機偷小茹啲文件，點知意外咁搵到冠球嘅販毒證據。冠球發現文件被人偷咗，就將維亷、小茹禁錮，又綁架王七啲仔女，要脅王七交翻啲罪證出來，好彩愛蓮通知警方趕到，將冠球班人一網打盡。
雞西興凱湖機場

雞西興凱湖機場（粵音：gai1 sai1 hing1 hoi2 wu4 gei1 coeng4）係喺中國黑龍江嘅一個機場，喺2009年嗰陣起好。
雞關刺桐

雞關刺桐（粵拼：gai1 gwaan1 ci3 tung4；學名：Erythrina crista-galli），又寫雞冠刺桐（gai1 gun3 ci3 tung4），又嗌雞關豆（gai1 gwaan1 dau2）、巴西刺桐（baa1 sai1 ci3 tung4）、象牙紅（zoeng6 ngaa4 hung4），臺灣部分植物所寫做雞冠莿桐，係豆科刺桐屬嘅落葉灌木或喬木仔，原產南美洲熱帶地區。

形態
佢嘅莖同葉柄有些少皮刺。葉屬羽狀複葉，有3隻細葉；花深紅色，樣似花冠，同葉一齊出，總狀花序，頂生；每年4～7月開花。8～12月似光棍樹噉冇樹葉。

用途
呢種植物可以用嚟做庭院嘅觀景樹之外，重可以用嚟做行道樹。
雞骨草

雞骨草（粵拼：gai1 gwat1 cou5；學名：Abrus cantoniensis）係豆科相思子屬嘅草本爬藤植物。
呢個物種最先喺中國廣東廣州嘅白雲山入面發現。

用途
可以用嚟煲涼茶，有清熱利濕、益胃健脾嘅功效。
閃卡

集換式咭（交換卡片），印有圖像，表面閃閃發亮嘅小卡。
儲存用嘅快閃記憶體。
教學用嘅閃卡，又稱抽認卡。
閃卡 (網絡用語)，喺2008年香港藝人裸照事件，香港網民對同類事件嘅相同片代稱。
閃光燈記憶

閃光燈記憶（英文：flashbulb memory）係指一件維持好耐嘅記憶，而件記憶係關於收到一件令個人震驚嘅消息嘅。
閃回事件

閃回（flashback）係作故仔常用嘅一種手法，指喺故仔進行期間讀者觀眾見到一段時間上喺故仔打前嘅事件，通常用嚟解釋故仔入面某啲受過去事件影響造成嘅嘢。
閃婚100天

《閃婚100天》（英文：100 Days of Love）係香港奇妙電視製作嘅電視劇，喺2017年9月4號到9月15號逢禮拜一到五20:30-21:30喺奇妙77台首播，一共10集，係奇妙電視頭一套播嘅自家劇。套劇由廖亦崟、鄭融、吳耀漢、吳嘉龍、鄒文正、李敏主演，用「閃婚」做主題。
閃蝶

閃蝶（Morpho）係蝴蝶下嘅一個屬。
閃蝶呢個屬出嗮名係有好多物種都呈藍或者綠噉色而且啲翼有好似金屬噉閃呤呤嘅光澤，而呢種光澤源於佢哋嘅翼有特殊構造，令射落佢哋度嘅光出現干涉現象。
閃光燈

閃光燈（粵拼：sim2 gwong1 dang1）係種可以提供短時間強光嘅燈，通常喺影相嘅時候用到。閃光燈發光時間通常喺1/1000－1/200秒之間。最早嘅閃光燈係鎂光燈，靠通電之後鎂嘅氧化反應來發光。而今嘅閃光燈多數係電子閃光燈，有靠充稀有氣體來發光，亦有用LED燈發光。
閃光燈一般會喺環境唔夠光嘅時候用，但係有啲場合會唔畀用，或者用咗都無效果。比如，對行緊嘅車或者其它交通工具用閃光燈會嚴重影響個司機，閃光燈照落古董道會加速表面氧化，照落動物或者孲𤘅子道會嚇親佢哋（後一種情況重會傷到佢對眼）。另外如果用閃光燈來影銀幕上啲嘢，或者對住塊玻璃用閃光燈想影到玻璃後面啲嘢，都只會影到白茫茫一片，達唔到想要嘅效果。
因為閃光燈喺短時間內提供嘅強光足以將人眼虹膜嘅紅色影出來，所以用閃光燈影人相好多時候會有「紅眼」。而今幾乎所有數碼相機都會有修正紅眼嘅功能。
閃客帝國

閃客帝國（粵拼：sim2 haak3 dai3 gwok3；簡化字：闪客帝国），簡稱閃客（sim2 haak3；闪客），係中國大陸冇咗嘅網站，亦係中國大陸第一間Flash網站，1999年9月15號營運，2009年12月初執笠。

史
閃客帝國喺1999年9月15號正式成立。成立初期有一大批專業嘅Flash個人網站出現，門戶網站亦開咗專門嘅Flash頻道，從而極大噉推動咗Flash動畫技術喺中國大陸嘅大範圍傳播同應用。1999年之前，中國大陸嘅網上冇動畫同視頻，凈得相同字表示。2001年有首《東北人都是活雷鋒》而引爆網絡，連作者雪村都出咗名。
但後嚟因審美疲勞、加上越嚟越多流媒體猛咁成立，2009年12月初，網站喺未對外通知情況下而關閉。
閃米人

閃米人（英文：Semitic People），又叫閃米特人，係起源自阿拉伯半島同敘利亞沙漠嘅遊牧民族。佢哋用嘅語言被歸類做閃語族。
呢篇閃米人係關於族群嘅楔位文章，仲未完成嘅。麻煩你幫手補充佢嘅內容。
青雲譜區

青雲譜區係中國江西南昌一個市轄區，總面積40.4平方公里，人口24.1萬。
馬鞍崗

馬鞍崗（英文：Ma On Kong）係香港新界元朗區八鄉一條村，鄰近河背同大乪。
馬鞭草科

馬鞭草科（學名：Verbenaceae）係雙子葉植物綱唇形目嘅一個科。
馬鞍山運動場

馬鞍山運動場（英文：Ma On Shan Sports Ground）係香港一運動場，喺沙田馬鞍山恆康街一號，行政上歸沙田區，設施有運動場、草地球場，球場為十一人草地足球場。
1999年12月28號，臨時區域市政局主席劉皇發主持揭幕。今下歸康樂及文化事務署管。
馬鞍山體育館

馬鞍山體育館，香港室內體育館之一，喺馬鞍山鞍駿街十四號，英文叫Ma On Shan Sports Centre。行政上歸沙田區。設施有籃球場、排球場、羽毛球場、手球場、乒乓球檯、健身室、舞蹈室、活動室、兒童遊戲室。

場內設備
多用途主場，可做籃球場兩個、或排球場兩個、或羽毛球場八個、或手球場一個。有一千五百個觀眾席。另有多用途活動室、乒乓球室、舞蹈室及健身室，更有兒童遊戲室，以「奇趣礦洞」為題。另外，亦設有體育用品舖。
電子記分牌
花花大熊人
馬頭圍

馬頭圍（英文：Ma Tau Wai），原稱古瑾圍，係香港一地，亦係一村。佢喺九龍半島西便，地處新九龍邊界。東面係馬頭涌，東南係馬頭角，南係靠背壟，東北係衙前塱，遠啲見九龍城，北係侯王廟，西北係九龍仔。原本條村，喺家下太子道同亞皆老街夾角附近，露明道左近。成條村已經拆咗，只淨下上帝古廟石門框，立於露明道花園之內。
馬頭圍有公共屋邨名真善美村，由香港房屋協會打理。另有馬頭圍邨，由香港房屋委員會打理。

名
因爲開拓市區，屋宇連成一片，村落漸失，地名亦無所依靠，變成同其他地名混雜，馬頭圍同馬頭涌同馬頭角，地名互相重疊。原本村約莫喺露明道一帶，香港政府後尾喺南面，過咗亞皆老街，近馬頭涌道度起咗馬頭圍邨。此處原本係馬頭涌，亦可當係馬頭圍範圍，不過就同馬頭涌重疊。而家下馬頭圍道，更遠離馬頭圍，查實佢原本係直經馬頭圍，同亞皆老街駁通。之不過要開拓市區，馬頭圍一段就無咗，只淨低馬頭涌到土瓜灣一段。

史
大清時，清廷割讓九龍半島畀英國，村邊立有邊界石碑六號。
馬頭圍道

馬頭圍道（英文：Ma Tau Wai Road），原本叫做碼頭圍道，係香港一道。佢喺馬頭角，經靠背壟，到土瓜灣，入到紅磡。佢北通馬頭涌道，南通蕪湖街。中間近江西街嘅交叉路口，因交通改道而分成左右，駁咗去其他道，行馬頭圍道嘅車，唔畀直通全道。
馬頭圍道原本可以直達馬頭圍，之不過亞皆老街到馬頭涌道一段，後尾拆咗，唔經馬頭涌，唔到馬頭圍，至到馬頭角爲止。

歷史
馬頭圍道係南北向。而土瓜灣道同漆咸道北，連成一綫，係東北西南向，馬頭圍道以東係土瓜灣道，以西係漆咸道北。兩綫喺江西街交叉成路口。路口原本只係純粹交叉。後尾改爲八字迴旋處。
一九六五年十月十七號，改爲分開東西，以改善交通。新柳街同浙江街，是年二月改為單程路。喺江西街路口，以南嘅馬頭圍道，只駁土瓜灣道。以北，就只駁漆咸道北。兩段馬頭圍道，中間隔咗行人路同巴士站。
二零一零年一月廿九號，馬頭圍道卌五號J一幢唐樓，成座冧晒，四死二傷。當時唐樓有五十五年，而樓高六層。
馬頭圍道冧樓

馬頭圍道冧樓，危及附近樓宇。
馬頭圍道冧樓，封鎖行車線。
由高處望落去意外現場。
冧之前嘅馬頭圍道45號J唐樓（2008年11月）。
馬頭圍道冧樓係指2010年1月29號喺香港九龍土瓜灣南面馬頭圍道45J嘅唐樓成棟冧咗，搞到4人死咗、2人傷。

後續
馬頭圍道冧樓現場同附近嘅樓宇，由市區重建局接手重建，發展成住宅煥然懿居。
馬鞍山郊野公園

馬鞍山郊野公園（Ma On Shan Country Park）係香港嘅郊野公園，1979年4月27號劃定，喺新界東部，馬鞍山到白沙灣半島一帶，有2,880公頃大。郊野公園範圍重包括馬鞍山特別地區。
公園入面有唔少出名郊遊地點，例如飛鵝山，睇得到香港夜景，重有百花林入面嘅孫中山母親墓地，同埋香港其中一個熱門露營地點基維爾營地。
維基同享有多媒體嘅嘢：Ma On Shan Country Park
馬鞍山鋼鐵

馬鞍山鋼鐵股份有限公司（簡稱馬鋼或馬鋼股份，港交所：00323，上交所：600808）係一間鋼鐵工業公司。公司從事生產同銷售鋼鐵產品，同埋其他產品例如焦炭、生鐵同煤焦化土產品等。1993年成立，總部喺安徽馬鞍山市，董事長係顧建國，母公司係馬鋼(集團)控股有限公司。按營業額計係中國大陸第七大鋼鐵企業。
魚翅羹

魚翅羹，通常簡稱魚翅，係中國一種湯羹，主要材料係魚翅同上湯燉製，再搭配唔同餸料，譬如落雞肉就係「雞燉翅」；落蟹肉就係「蟹皇翅」。
魚翅羹曾幾何時係多數廣東菜酒席必備嘅湯羹，但隨住21世紀講求環保，部份酒席已經用燕窩或者燉湯取代。
魚肚

魚肚（fishmaw），又叫花膠，係魚嘅魚泡（讀pok），舊時認為係鯊魚嘅肚，即係胃。係唐人嘅奢侈品，用來食，用來補身。

品質
魚肚質地同軟骨類似，色淡黃。魚肚拎去賣，一定會曬乾。如果濕咗就會好快壞，一啲都唔值錢。

史
大清時，唔少魚肚由印度同南洋來。
魚肚白

魚肚白，色一種，白一類，魚肚位白白地咁。常見寫天曚光，日出前東方天色，所謂東方魚肚白，天邊現魚肚白。

魚
魚肚呈白
某啲魚個肚，會較為白。若然水中由下望上去，白色就同天色差唔多，保護色，以避捕獵。
魚翅

魚翅係中國傳統嘅名貴食材之一，喺《宋會要》度記載，係山珍海味中嘅一種，「鮑參翅肚」中嘅「翅」所指嘅正係魚翅。魚翅用鯊魚嘅鰭製成，通常同雞湯等煮成魚翅羹。
有講法話中國人食用魚翅嘅習慣源於鄭和，《明宮史》記載，明熹宗鍾意用魚翅、燕窩、蛤蜊整嘅「一品窩」，《本草綱目》載「（鮫魚）背上有鬣，腹下有翅，味並肥美，南人珍之」。香港係目前全球最大嘅魚翅轉口站同銷售點，港人食魚翅嘅風氣大概喺19世紀中開始。
魚翅本身無特別嘅味道，煮好後形成透明嘅絲狀。香港亦有人用粉絲、豬肉絲、木耳絲扮魚翅羹嘅街頭平價小食「碗仔翅」。日本亦有生產人造魚翅（素翅）。

統計
1980年代打後，隨住中國經濟繁榮同啲人有錢咗，全球魚翅交易量大升。1987年全世界魚翅交易總量係4907噸，10年後升到13614噸。大概50至80%嘅魚翅經香港中轉，大部分流入中國大陸，少部分賣去馬來西亞、台灣、印尼同泰國。
2012年，山東一間魚翅公司嘅老細劉先生話畀《中國經濟周刊》知，北京可能係中國國內最大嘅市場，每日乾魚翅消費量大概係5000市斤，浸開相當於1.5至2萬市斤魚翅食材。按每日消費1.5萬市斤魚翅、每碗魚翅湯含30克魚翅、每碗售價當係400蚊來粗略估算，北京地區每日魚翅銷售額係1億，每年365億。劉先生話，食得起魚翅嘅多數係有錢生意人、官員同娛樂明星，「佢哋就係定位喺1%嘅人群，消費得起佢哋呢個產品」。山西太原豪門吉品餐飲集團曾公開表示，佢哋魚翅產品年營業額有成5000萬人民幣。

生態破壞
反對食魚翅嘅人講，因為魚翅價錢貴，吸引各地漁民捉鯊魚。而鯊魚肉唔值錢，漁民喺捉到鯊魚之後，淨係割咗魚鰭，就將條魚抛返落海，留翻多尐空位放價高嘅魚翅。啲鯊魚唔會即刻死，但會因游唔到水而窒息，或者俾其他鯊魚食。部份關注動物同生態團體近年落力宣傳唔食魚翅，原因唔止係攞魚鰭嘅過程殘忍，更會搞到鯊魚數量大減；三十年嚟跌咗九成。大量捕殺海洋生態系統金字塔頂部嘅鯊魚，重會搞到大量中小型魚類因為冇咗天敵而數量大增，搞亂成個海洋生態平衡。
家陣魚翅主要嚟自未瀕危嘅藍鯊同青鯊，但現時捕鯊地區未有對瀕危品種立法禁捕，所以對瀕危品種嘅生存經已受到嚴重威脅。專家話中國經濟好，魚翅需求大增，所以對鯊魚整體生存構成更大嘅威脅。

文化異相
曾幾何時，鯊魚喺西方社會受到大量捕殺，攞咗魚油嘅成分，魚翅就掉咗[未記出處或冇根據]。但係美國加州唔准食魚翅。
澳門有唔少餐廳用魚翅來做招徠，平到幾十文都有交易，連政府都有幫手宣傳當地嘅魚翅飲食文化。

俗話
魚翅向來唔平，通常會配其他貴嘅材料來煮同食。字面意思唔多妥嘅「魚翅𠺘口」同「魚翅撈飯」，比喻「有米兼亂揈錢」。
魚腐

魚腐係中國廣東嘅傳統美食，先將鯪魚肉打到起膠，跟住加生粉、蛋黃汁同水攪拌而成，整到乒乓波形放入熱油度炸到金黃色，因為好似豆腐咁滑，所以叫魚腐，通常係配湯粉麵一齊食。
魚腸

魚腸係魚嘅腸臟，而鯇魚嘅魚腸係粵菜入面用到嘅食材，譬如整成缽仔焗魚腸，但係由於準備工序繁複，唔係好多地方有得食。
魚翅撈飯

魚翅撈飯係起源自香港嘅菜式，將魚翅羹撈落飯度食。呢種食法最先出現喺1970年代頭，有啲人炒股票賺到好多錢，為咗曬命，就諗到用呢種食法去顯示自己幾富貴。「魚翅撈飯」亦變成炫富、揮霍嘅代名詞。
防護衫

防護衫（英文：hazmat suit）係防具嘅一種，指一件包住嗮全身、唔俾物質穿透嘅衫。防護衫仲可以細分做好多種，有啲淨係保護一個人免受細菌病毒侵襲，有啲就勁到能夠保護一個人免受輻射傷害。
啲人著防護衫，通常係為咗要喺啲危險嘅環境裏面做嘢，例如消防員要入去有輻射或者有毒氣體嘅地方嗰度救人，或者醫療研究人員要喺（有危險嘅細菌病毒）實驗室做嘢呀噉。
防鎖制動系統

防鎖制動系統（英文：anti-lock braking system，簡稱ABS）係一部車嘅主要機械結構，通常又叫防鎖煞車系統、防鎖死剎車系統或者係防抱死剎車系統。佢透過控制各個車轆嘅煞車力度，唔畀車轆鎖死，去維持車胎嘅抓地力，令架車冇咁易失控。